**Ле́йчыцы** (трансліт.: *Liejčycy*, руск.: Лейчицы) — вёска ў Бабруйскім раёне Магілёўскай вобласці. Уваходзіць у склад Бортнікаўскага сельсавета.

Геаграфічнае становішча
-----------------------

Вёска знаходзіцца за 18 км на ўсход ад горада Бабруйска, 10 км ад чыгуначнай станцыі «Цялуша» на лініі Бабруйск-Жлобін, пры аўтамабільнай дарозе Бабруйск-Рагачоў.

Гісторыя
--------

Паводле «старой рэвізіі» 1560 года сяло Ілейчыцы (іншая назва Клетчыцы) разам з сёламі  Валасовічы і Полькавічы абкладзены падаткам у 2½ службы. З 1566 года Ілейчыцы ў складзе Бабруйскай воласці Рэчыцкага павета Мінскага ваяводства Вялікага княства Літоўскага Рэчы Паспалітай. У 1621 годзе 6  двароў, уласнасць скарбу. Паводле інвентара 1639 года сельскагаспадарчыя землі сяла падзелены на 8 валок (1 валока каля 21 га зямлі), з якіх 5 пустыя. Ва ўласнасці сялян 12 валоў, 2 кані. У 2-й палове XVIII ст. сяло ў складзе маёнтка Дваранінавічы, уласнасць езуітаў. Пасля другога падзелу Рэчы Паспалітай з 1793 года ў складзе Расійскай імперыі. У 1838 годзе ўласнасць памешчыкаў Прушаноўскіх. Паводле перапісу 1857 года 84 жыхароў славянскай мовы, у памешчыцкай уласнасці, прыход праваслаўнай Георгіеўскай царквы сяла Дваранінавічы, вёска пры ручаі Рынейка. Паводле перапісу 1897 года вёска ў складзе Бортнікаўскай воласці Бабруйскага павета Мінскай губерні. У 1920 годзе адкрыта школа, у 1925 годзе ў школе 35 вучняў. У 1930 годзе арганізаваны калгас «імя А. І. Ягорава», мелася кузня.  23 вяскоўца загінула на фронце падчас Вялікай Айчынай вайны. У 1986 годзе 68 гаспадарак у складзе калгаса «імя Дзяржынскага», працуе клуб.

Дынаміка развіцця
-----------------

| Паказчык | 1838 | 1857 | 1897 | 1907 | 1917 | 1926 | 1959 | 1970 | 1986 | 1997 | 2007 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| Колькасць двароў, адзінак | няма
звестак | няма
звестак | 32 | 44 | 46 | 68 | няма
звестак | няма
звестак | 68 | 55 | 45 | 34 |
| Колькасць жыхароў, чалавек | 55 | 84 | 224 | 290 | 340 | 274 | 248 | 250 | 155 | 100 | 81 | 59 |

Літаратура
----------

* Гарады і вёскі Беларусі. Магілёўская вобласць. кніга 1. Мн. Беларуская Энцыклапедыя імя Петруся Броўкі. 2008
* Памяць. Бабруйскі раён. Мн. Беларуская Энцыклапедыя. 1998
* Акты издаваемые Виленскою коммиссиею для разбора древних актов. Том XXV. Инвентари и разграничительные акты. Вильна. Типография Сыркина. 1898
* Збор помнікаў гісторыі і культуры Беларусі. Магілёўская вобласць. Мн. Беларуская Савецкая Энцыклапедыя імя Петруся Броўкі. 1986

Зноскі
------

1. ↑  Назвы населеных пунктаў Рэспублікі Беларусь: Магілёўская вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2007. — 406 с. — ISBN 978-985-458-159-0. (DJVU)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Лейчыцы

| ⛭**Бортнікаўскі сельсавет** |
| --- |
| Цэнтр | Вялікія Бортнікі |
| Пасёлкі | Барак ·  Бірча 1 ·  Бірча 2 ·  Жаваранкі ·  Ліпнякі ·  Малыя Бортнікі |
| Аграгарадкі | Іванаўка ·  Міхалёва 1 |
| Вёскі | Азёры ·  Бірча ·  Воўчая Гара ·  Койміна ·  Красная Дуброва ·  Крупічы ·  Лебядзёўка ·  Лейчыцы ·  Малінаўка ·  Малыя Бортнікі ·  Марцінаўка ·  Міхалёва 2 ·  Міхалёва 3 ·  Пустошка ·  Рыння ·  Узнога |